section_heading: Religija i vjerovanje
paragraph_text: Bake su animisti. Štuju šumskog duha Jengija ili Djengija, kojeg vide i kao očinsku figuru i kao zaštitnika. Svaki uspješan lov završava plesom zahvalnosti poznatim pod nazivom Luma, a koji je praćen bubnjanjem i polifonim pjevanjem. Među najvažnijim ceremonijama je ona pod nazivom Jengi, dugi i tajni obred inicijacije kojim se slavi dječački prelazak u odraslog muškarca. Bake prakticiraju tradicionalnu medicinu i vračanje, a njihove vještine su toliko uspješne i poznate da često i pripadnici drugih etničkih skupina dolaze tražiti izliječenje kod Baka vračeva.